b'\n_START_ARTICLE_\nZemljin polmer\n_START_PARAGRAPH_\nZ\xc3\xaamljin polm\xc3\xa9r (tudi ~ p\xc3\xb3lm\xc3\xa9r) (pogoste ozna\xc4\x8dbe r\xe2\x8a\x95, rZ, rE) je razdalja od sredi\xc5\xa1\xc4\x8da Zemlje do njene povr\xc5\xa1ine na srednji morski gladini. Zemlja ni popolna krogla in je na obeh polih splo\xc5\xa1\xc4\x8dena, ob ravniku pa izbo\xc4\x8dena. Njena pravilnej\xc5\xa1a oblika je znana kot splo\xc5\xa1\xc4\x8den sferoid (oziroma splo\xc5\xa1\xc4\x8den rotacijski elipsoid). Njena \xc5\xa1e to\xc4\x8dnej\xc5\xa1a oblika se imenuje geoid. Nekrogelna oblika Zemlje pomeni, da se njen polmer s krajem spreminja.\n_START_SECTION_\nGlavna polmera\n_START_PARAGRAPH_\nGlavna polmera nista odvisna od lege na Zemlji._NEWLINE_Zemljin ekvatorski polmer a je razdalja od njenega sredi\xc5\xa1\xc4\x8da do ravnika in zna\xc5\xa1a 6378,1366 km._NEWLINE_Zemljin polarni polmer b, oziroma polmer ob poldnevniku, je razdalja od njenega sredi\xc5\xa1\xc4\x8da do Severnega ali Ju\xc5\xbenega te\xc4\x8daja in zna\xc5\xa1a 6356,7523 km.'